2.12.2022
SK
Úradný vestník Európskej únie
L 311/11
Článok 18 Mobulovité 1.
Rybárskym plavidlám Únie sa zakazuje úmyselne nasadzovať akékoľvek typy výstroja okolo mobulovitých (druhy rodu Mobula), ak sa jedinec spozoruje pred nasadením výstroja. 2.
Rybárske plavidlá Únie nesmú ponechávať na palube, prekladať, vyloďovať, skladovať, predávať či ponúkať na predaj časti tiel ani celé telá mobulovitých. 3.
Rybárske plavidlá Únie podľa možnosti urýchlene vypúšťajú živé a nezranené mobulovité ulovené neúmyselne hneď, ako ich spozorujú v sieti, na háčiku alebo na palube, a to spôsobom, pri ktorom sa minimalizuje zranenie ulovených jedincov.
Prijímajú všetky realizovateľné kroky na uplatnenie postupov zaobchádzania s mobulovitými, pričom zohľadnia bezpečnosť posádky lode. 4.
Bez ohľadu na odsek 3, ak plavidlo Únie na lov vakovou sieťou počas svojich operácií neúmyselne uloví a zmrazí jedinca mobulovitých, celé telo odovzdá zodpovedným vládnym orgánom alebo iným príslušným orgánom, alebo ho odhodí na mieste vylodenia.
Jedince mobulovitých odovzdané uvedeným spôsobom sa nesmú predať ani byť predmetom výmenného obchodu, možno ich však darovať na účely domácej ľudskej spotreby. 5.
Rybárske plavidlá Únie používajú správne techniky na zmierňovanie škôd, identifikáciu, manipulovanie a vypúšťanie a ponechávajú na palube celé potrebné vybavenie na vypúšťanie mobulovitých.
Článok 19 Veľžraloky bodkované 1.
Rybárskym plavidlám Únie sa zakazuje úmyselne nasadzovať vakové siete okolo veľžraloka bodkovaného (Rhincodon typus) v predmetnej oblasti, ak sa jedinec spozoruje pred začatím záťahu.
2.
Ak sa veľžralok bodkovaný neúmyselne obkolesí alebo zakliesni v rybárskom výstroji, rybárske plavidlá Únie:
a) vykonávajú všetky realizovateľné kroky v snahe zabezpečiť jeho bezpečné vypustenie v súlade s dostupným usmernením vedeckého výboru IOTC k najlepším postupom v záujme bezpečného vypustenia veľžraloka bodkovaného a manipulácie s ním s ohľadom na bezpečnosť posádky; b) nahlásia incident vlajkovému členskému štátu plavidla, pričom poskytnú tieto informácie: — počet jedincov, — ak možno, krátky opis interakcie vrátane podrobností o tom, ako a prečo k interakcii došlo, — polohu obkolesenia, — kroky vykonané na zabezpečenie bezpečného vypustenia, a — posúdenie životného stavu veľžraloka bodkovaného pri vypustení vrátane informácie, či bol vypustený za živa, ale následne zahynul.
ODDIEL 2
Iné druhy
Článok 20 Veľrybotvaré cicavce 1.
Rybárskym plavidlám Únie sa zakazuje úmyselne nasadzovať vakové siete okolo veľrybotvarých cicavcov v predmetnej oblasti, ak sa jedinec spozoruje pred začatím záťahu.